ඇඹ්ලිපිටිය අධ්‍යාපන කොට්ඨාසයේ රත්නාලෝක මහ විද්‍යාලයේ අවු.14න් පහළ බාලිකා වොලිබෝල් කණ්ඩායමට සබරගමු පළාත් සභාවේ සභාපති කංචන ජයරත්න මහතා අතින් ක්‍රීඩා පාවහන් ප්‍රදානය කිරීමක් පසුගියදා සිදු කෙරිණ.ඒ මහතාගේ පෞද්ගලික ධන පරිත්‍යාගයෙන් මේ පරිත්‍යාගය සිදු කෙරුණ අතර එහිදී රු.50000ක් වටිනා පාවහන් යුගල 11ක් ක්‍රීඩිකාවන්ට ලබාදුන්හ.පසුගියදා නිමාවු ඩී.එස්.අයි වොලිබෝල් ශූරතාවලියේ අවු.14න් පහළ බාලිකා ශූරතාව දිනාගැනීමට මේ කණ්ඩායම සමත්ව විය.එහි අවසන් තරගයට ක්‍රීඩා කළ රත්නාලෝක විදුහල් කණ්ඩායම පාවහන් නොමැතිව තරගාවලියට ඉදිරිපත්ව සිටි අතර ඒ හේතුවෙන් මේ පරිත්‍යාගය සිදු කිරීමට කංචන මහතා මැදිහත් විය..